stanford-oval/wikipedia huggingface dataset:
อำเภอขลุง
การแบ่งเขตการปกครอง > การปกครองส่วนภูมิภาค

อำเภอขลุงแบ่งเขตการปกครองย่อยออกเป็น 12 ตำบล 90 หมู่บ้าน  ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | ขลุง |  |  | (Khlung) |  |  | - |  |  |  | 7. | ซึ้ง |  |  | (Sueng) |  |  | 11 หมู่บ้าน |  |
| 2. | บ่อ |  |  | (Bo) |  |  | 10 หมู่บ้าน |  |  |  | 8. | มาบไพ |  |  | (Map Phai) |  |  | 6 หมู่บ้าน |  |
| 3. | เกวียนหัก |  |  | (Kwian Hak) |  |  | 10 หมู่บ้าน |  |  |  | 9. | วังสรรพรส |  |  | (Wang Sappharot) |  |  | 9 หมู่บ้าน |  |
| 4. | ตะปอน |  |  | (Tapon) |  |  | 6 หมู่บ้าน |  |  |  | 10. | ตรอกนอง |  |  | (Trok Nong) |  |  | 6 หมู่บ้าน |  |
| 5. | บางชัน |  |  | (Bang Chan) |  |  | 6 หมู่บ้าน |  |  |  | 11. | ตกพรม |  |  | (Tok Phrom) |  |  | 11 หมู่บ้าน |  |
| 6. | วันยาว |  |  | (Wan Yao) |  |  | 8 หมู่บ้าน |  |  |  | 12. | บ่อเวฬุ [บ่อ-เวน] |  |  | (Bo Wen) |  |  | 7 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอขลุงประกอบด้วยองค์กรปกครองส่วนท้องถิ่น 12 แห่ง ได้แก่
เทศบาลเมืองขลุง ครอบคลุมพื้นที่ตำบลขลุงทั้งตำบล
เทศบาลตำบลบ่อเวฬุ ครอบคลุมพื้นที่ตำบลบ่อเวฬุทั้งตำบล
เทศบาลตำบลเกวียนหัก ครอบคลุมพื้นที่ตำบลเกวียนหักทั้งตำบล
เทศบาลตำบลบ่อ ครอบคลุมพื้นที่ตำบลบ่อทั้งตำบล
เทศบาลตำบลตกพรม ครอบคลุมพื้นที่ตำบลตกพรมทั้งตำบล
เทศบาลตำบลวันยาว ครอบคลุมพื้นที่ตำบลวันยาวทั้งตำบล
เทศบาลตำบลซึ้ง ครอบคลุมพื้นที่ตำบลซึ้งทั้งตำบล
องค์การบริหารส่วนตำบลตะปอน ครอบคลุมพื้นที่ตำบลตะปอนทั้งตำบล
องค์การบริหารส่วนตำบลบางชัน ครอบคลุมพื้นที่ตำบลบางชันทั้งตำบล
องค์การบริหารส่วนตำบลมาบไพ ครอบคลุมพื้นที่ตำบลมาบไพทั้งตำบล
องค์การบริหารส่วนตำบลวังสรรพรส ครอบคลุมพื้นที่ตำบลวังสรรพรสทั้งตำบล
องค์การบริหารส่วนตำบลตรอกนอง ครอบคลุมพื้นที่ตำบลตรอกนองทั้งตำบล
ภูมิประเทศ

สภาพพื้นที่ภูมิประเทศมีลักษณะเป็นรูปเรียวยาว มีทั้งส่วนที่เป็นภูเขา ที่ราบ และป่าชายเลน
ภูเขา อยู่ในพื้นที่ตำบลบ่อเวฬุ ตำบลตรอกนอง มีลักษณะเป็นดอนสูง มีป่าและภูเขาอยู่ทั่วไป
ที่ราบ อยู่ในพื้นที่ตำบลวังสรรพรส ตำบลมาบไพ ตำบลตะปอน ตำบลซึ้ง โดยที่ตำบลบางชันและตำบลบ่อติดชายฝั่งทะเล (อ่าวไทย)
แม่น้ำ มีแม่น้ำที่สำคัญ คือ แม่น้ำเวฬุ ไหลจากทิศเหนือของอำเภอลงสู่ทะเลที่บ้านเกาะจิก ตำบลบางชัน นอกจากนี้ ยังมีคลองน้ำจืดไหลผ่านหลายตำบล เช่น คลองขลุง คลองซึ้ง คลองตะปอน คลองเกวียนหัก คลองตรอกนอง คลองมาบไพ คลองเขาอ่าง คลองมะกอก เป็นต้น
แหล่งข้อมูลอื่น

ที่ว่าการอำเภอขลุง
มี่นเยอองทิน

นะมี่นเยอองทิน
มี่นเยอองทิน (พม่า: မင်းရဲအောင်တင်, ออกเสียง: [mɪ́ɰ̃jɛ́ àʊɰ̃dɪ̀ɰ̃]) เป็นหนึ่งในนะหลวง 37 ตนของพม่า เป็นพระสวามีของเจ้าหญิงชเวสินทุ พระราชธิดาของพระเจ้าตาลูนกับมเหสีของพระองค์ ซึ่งเป็นธิดาของเจ้าฟ้าเมืองนายในรัฐฉาน เขาเสียชีวิตจากการสูบฝิ่นมากเกินไป รูปลักษณ์นะของเขาเป็นรูปนั่งบนแท่น มีผมมวยและถือพิณ
เรื่องของจัน ดารา

สำหรับความหมายอื่น ดูที่ จัน ดารา
| --- | --- |

ผู้ประพันธ์: อุษณา เพลิงธรรม (ประมูล อุณหธูป)
ประเทศ: ไทย
ภาษา: ไทย
ประเภท: วรรณกรรมเชิงสังวาส
ฉากท้องเรื่อง: ประเทศสยาม/ไทย
สำนักพิมพ์: ประพันธ์สาส์น (พิมพ์ครั้งแรก)
วันที่พิมพ์: พ.ศ. 2507-2509 (ตีพิมพ์เป็นตอนๆ) พ.ศ. 2509 (พิมพ์ครั้งแรก)
ชนิดสื่อ: สิ่งพิมพ์
เรื่องของจัน ดารา เป็นนวนิยายเชิงสังวาส บทประพันธ์ของอุษณา เพลิงธรรม (ประมูล อุณหธูป) ตีพิมพ์เป็นตอนๆ ลงในนิตยสารสยามรัฐสัปดาหวิจารณ์ ตั้งแต่ พ.ศ. 2507 ถึง พ.ศ. 2509  ตีพิมพ์ฉบับรวมเล่มครั้งแรกเมื่อ พ.ศ. 2509 โดยสำนักพิมพ์ประพันธ์สาส์น มีเนื้อหาแนวนาฏกรรมเชิงกามวิสัย เป็นบันทึกชีวิตของจัน ดารา ซึ่งจันเขียนขึ้นเองตามคำแนะนำของแพทย์ผู้รักษาอาการเสื่อมสมรรถภาพทางเพศก่อนวัยอันควรของเขา ผ่านมุมมองของเขาที่เห็นว่าคนรอบข้างล้วนมีพฤติกรรมและจิตใจจ่อมจมอยู่ในกาม ทั้งที่ตัวเขาเองก็เป็นเช่นกัน เนื้อเรื่องยังแสดงถึงอคติหลายรูปแบบ ทั้งที่เป็นความรักฉันญาติมิตร ความรักใคร่ฉันชู้สาว ความเกลียดและกลัว ซึ่งอุษณา เพลิงธรรม เขียนไว้ในคำนำว่า "ขอบอกกล่าวไว้เสียด้วยว่า เป็นเรื่องอ่านเล่นซึ่งไม่ใช่ของสำหรับเด็ก และเป็นของแสลงอย่างยิ่งสำหรับบุคคลประเภทมือถือสากปากถือศีล"
การดัดแปลงเป็นภาพยนตร์

เรื่องของจัน ดารา ได้รับการนำมาสร้างเป็นภาพยนตร์ 3 ครั้ง ในชื่อ จัน ดารา มีรายละเอียดดังนี้
ฉบับ พ.ศ. 2520 กำกับโดย รัตน์ เศรษฐภักดี เขียนบทโดย ส. อาสนจินดา กำกับภาพโดย อดุลย์ เศรษฐภักดี อำนวยการสร้างโดย กิติมา เศรษฐภักดี สร้างโดย เทพกรภาพยนตร์ นำแสดงโดย สมบูรณ์ สุขีนัย (จัน), อรัญญา นามวงศ์ (บุญเลื่อง), ศิริขวัญ นันทศิริ (แก้ว), ประจวบ ฤกษ์ยามดี  (บุญชัย), ภิญโญ ปานนุ้ย (เคน), แสงแข บุญเรือง, จันทร์แรม ปวงจักรทา และ วิทยา สุขดำรงค์ เข้าฉายวันแรก 11 มีนาคม พ.ศ. 2520
ฉบับ พ.ศ. 2544 กำกับและเขียนบทโดย นนทรีย์ นิมิบุตร สร้างโดย ไท เอ็นเตอร์เทนเมนต์ นำแสดงโดย สันติสุข พรหมศิริ (คุณหลวง), คริสตี้ ชุง (บุญเลื่อง), เอกรัตน์ สารสุข (จัน), ครรชิต ถ้ำทอง (เคน) และ ภัทรวรินทร์ ทิมกุล (แก้ว) เข้าฉายวันแรก 28 กันยายน พ.ศ. 2544
ฉบับ พ.ศ. 2555 - 2556 กำกับและเขียนบทโดย หม่อมหลวงพันธุ์เทวนพ เทวกุล สร้างโดย สหมงคลฟิล์ม อินเตอร์เนชั่นแนล นำแสดงโดย มาริโอ้ เมาเร่อ (จัน ดารา), รฐา โพธิ์งาม (บุญเลื่อง), ศักราช ฤกษ์ธำรงค์ (หลวงวิสนันท์เดชา), โช นิชิโนะ (แก้ว), ชัยพล พูพาร์ต (เคน) เป็นภาพยนตร์ทวิภาค ได้แก่ จัน ดารา ปฐมบท (2555) และ จัน ดารา ปัจฉิมบท (2556)
| ภาพยนตร์ | จัน | บุญเลื่อง | คุณหลวง | แก้ว  | เคน |
| --- | --- | --- | --- | --- | --- |
| พ.ศ. 2520 | สมบูรณ์ สุขีนัย | อรัญญา นามวงศ์ | ประจวบ ฤกษ์ยามดี | ศิริขวัญ นันทศิริ | ภิญโญ ปานนุ้ย |
| พ.ศ. 2544 | เอกรัตน์ สารสุข | คริสตี้ ชุง | สันติสุข พรหมศิริ | ภัทรวรินทร์ ทิมกุล | ครรชิต ถ้ำทอง |
| พ.ศ. 2555-56 | มาริโอ้ เมาเร่อ | รฐา โพธิ์งาม | ศักราช ฤกษ์ธำรงค์ | โช นิชิโนะ | ชัยพล พูพาร์ต |
ชเวซิทิน

นะชเวซิทิน
ชเวซิทิน (พม่า: ရွှေစစ်သင်) หรือรู้จักในชื่อ มยี่น-พยูชีน (แปลว่า เจ้าแห่งม้าขาว) เป็นหนึ่งในนะหลวง 37 ตนของพม่า เป็นโอรสของพระเจ้าอูซะนาที่ 2 กษัตริย์พระองค์สุดท้ายแห่งราชวงศ์พุกาม กับ แมดอชเวซะก้า พระมเหสีของพระองค์ ซึ่งเป็นหนึ่งในนะหลวง 37 ตนเช่นเดียวกัน
กล่าวกันว่าพระองค์สิ้นพระชนม์หลังถูกพระบิดาจำคุก เนื่องจากละเลยหน้าที่และชนไก่ในช่วงสงคราม รูปลักษณ์นะของพระองค์เป็นท่านั่ง สวมมงกุฎทองคำ และถือดาบตั้งตรง
วิทยาลัยพณิชยการบางนา สถาบันการอาชีวศึกษากรุงเทพมหานคร

| --- | --- |
ชื่อย่อ: พ.น.
คติพจน์: ผู้นำการผลิตบุคลากรวิชาชีพและสร้างสรรค์นวัตกรรมสู่สากล
ประเภท: วิทยาลัย สังกัดสำนักงานคณะกรรมการการอาชีวศึกษา
ที่ตั้ง: เลขที่ 22 ซอยบางนา-ตราด 1 ถนนเทพรัตน์ แขวงบางนา เขตบางนา กรุงเทพมหานคร
เว็บไซต์: วพณ.บางนา
วิทยาลัยพณิชยการบางนา (ภาษาอังกฤษ Bangna commercial college) เป็นสถานศึกษาอาชีวศึกษาขนาดใหญ่ สังกัดสำนักงานคณะกรรมการการอาชีวศึกษา ตั้งอยู่เขตบางนา กรุงเทพมหานคร เปิดการเรียนการสอน 3 ระดับคือ ประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) และระดับปริญญาตรี (ทล.บ.) โดยจัดการเรียนการสอน 2 ระบบคือระบบปกติ และระบบทวิภาคี
ประวัติวิทยาลัย

วิทยาลัยพณิชยการบางนาเปิดการเรียนการสอนในสาขาพาณิชยกรรม ก่อตั้งเมื่อ 22 พฤษภาคม 2513 โดยเมื่อก่อตั้งมีชื่อว่า "โรงเรียนพณิชยการบางนา" สังกัดกรมอาชีวศึกษา โดยคุณบุญนาค-คุณสุเทพ รุ่งแสง  คุณบุญรอด-คุณเหรียญ รุ่งเรือง คุณเพิ่ม คุณละออ  รุ่งเรือง ได้พร้อมใจกันบริจาคที่ดินที่แขวงบางนา  เขตบางนาเป็นจำนวนเนื้อที่ 11 ไร่ 23 ตารางวา ให้แก่กระทรวงศึกษาธิการเพื่อสร้างโรงเรียนพณิชยการบางนา โดยในวันที่ก่อตั้งอาคารเรียนยังดำเนินการก่อสร้างไม่แล้วเสร็จ จึงต้องใช้สถานที่สมาคมนักเรียนเก่าพณิชยการในบริเวณโรงเรียนพณิชยการพระนครในการมอบตัวนักเรียน จนกระทั่งวันที่ 10 มิถุนายน 2513 ดร.ไพศาลย์  จามรมาน ได้แต่งตั้งเป็นอาจารย์ใหญ่คนแรก
วันที่ 4 มิถุนายน 2517 โรงเรียนพณิชยการบางนาได้ประกาศยกฐานะขึ้นเป็น วิทยาลัยพณิชยการบางนา ในโอกาสที่ได้รับการยกฐานะเป็นวิทยาลัย คุณบุญนาค-คุณสุเทพ รุ่งแสง ได้มอบที่ดินให้แก่วิทยาลัยฯ อีก 4 ไร่ โดยมอบให้คุณชนะ รุ่งแสง(บุตร) เป็นผู้ดำเนินการ
ต้นไม้ประจำวิทยาลัย

ต้นไม้ประจำวิทยาลัยพณิชยการบางนาคือต้นชมพูพันธุ์ทิพย์ โดยเมื่อเข้าฤดูหนาวดอกของต้นชมพูพันธุ์ทิพย์จะเริ่มบานและร่วงหล่นในช่วงต้นปี ครูอาวุโสและศิษย์เก่าหลายท่านใช้เป็นสัญญาณของการจากลาเนื่องจากใกล้ถึงเวลาที่นักเรียน-นักศึกษาที่อยู่ในชั้นปีสุดท้ายใกล้จะสำเร็จการศึกษา
หลักสูตร

วิทยาลัยพณิชยการบางนาเปิดการเรียนการสอน 3 หลักสูตรคือ ประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) และปริญญาตรีสาขาเทคโนโลยีบัณฑิต (ทล.บ.)
หลักสูตร > ระดับประกาศนียบัตรวิชาชีพ (ปวช.) > ประเภทวิชาพาณิชยรรม

สาขาวิชาการบัญชี
สาขาวิชาการบัญชี (MEP)
สาขาวิชาการขาย
สาขาวิชาการเลขานุการ
สาขาวิชาคอมพิวเตอร์ธุรกิจ
สาขาวิชาภาษาต่างประเทศ  (อังกฤษ)
สาขาวิชาภาษาต่างประเทศ  (จีน)
สาขาวิชาโลจิสติกส์
สาขาวิชาเทคโนโลยีสารสนเทศ
หลักสูตร > ระดับประกาศนียบัตรวิชาชีพ (ปวช.) > ประเภทวิชาอุตสาหกรรมท่องเที่ยว

สาขาวิชาการโรงแรม[ลิงก์เสีย]
หลักสูตร > ระดับประกาศนียบัตรวิชาชีพชั้นสูง (ปวส.) > ประเภทวิชาบริหารธุรกิจ

สาขาวิชาการบัญชี
สาขาวิชาการตลาด
สาขาวิชาเทคโนโลยีธุรกิจดิจิทัล
สาขางานธุรกิจอีคอมเมิร์ซ
สาขาวิชาการจัดการทั่วไป
สาขาวิชาการจัดการโลจิสติกส์
หลักสูตร > ระดับประกาศนียบัตรวิชาชีพชั้นสูง (ปวส.) > ประเภทวิชาอุตสาหกรรมท่องเที่ยว

สาขาวิชาการโรงแรม[ลิงก์เสีย]
สาขาวิชาการจัดประชุมและนิทรรศการ
หลักสูตร > ระดับประกาศนียบัตรวิชาชีพชั้นสูง (ปวส.) > ประเภทวิชาเทคโนโลยีสารสนเทศและการสื่อสาร

สาขาวิชาเทคโนโลยีสารสนเทศ
หลักสูตร > ระดับปริญญาตรีสาขาเทคโนโลยีบัณฑิต (ทล.บ.) > ประเภทวิชาบริหารธุรกิจ

สาขาวิชาคอมพิวเตอร์ธุรกิจ (ต่อเนื่อง)
อาคารสถานที่

วิทยาลัยพณิชยการบางนามีอาคารเรียนและอาคารสำนักงานจำนวน 8 หลัง
| ที่ | หมายเลขอาคาร | ชื่ออาคาร | การใช้งาน |
| --- | --- | --- | --- |
| 1 | อาคาร 1 | อาคารสุกิจ นิมมานเหมิทร์ | อาคารสำนักอำนวยการ สำนักงาน ห้องเรียนดนตรีไทย และห้องอินเทอร์เน็ต |
| 2 | อาคาร 2 | อาคารรุ่งเรือง | ห้องประชุมศรีนครินทร์ อาคารเรียน |
| 3 | อาคาร 3 | อาคารรุ่งแสง | อาคารเรียนรวม (ทฤษฎี) |
| 4 | อาคาร 5 | อาคารชนะ รุ่งแสง | อาคารพลศึกษา (โรงยิม) |
| 5 | อาคาร 6 |  | อาคารสำนักงาน ห้องเรียนปริญญาตรี และห้องเรียนสาขาการจัดการโลจิสติกส์ |
| 6 | อาคาร 7 | อาคารเฉลิมพระเกียรติ ๒๕๓๕ | อาคารเรียนสาขาการตลาด สาขาการบัญชี และสาขาการเลขานุการ |
| 7 | อาคาร 8 | เฉลิมพระเกียรติ 2535 | โรงอาหาร และหอประชุม |
| 8 | อาคาร 9 | อาคารสุเทพ-รุ่งแสง | อาคารเรียนสาขาค้าปลีก สาขาภาษาต่างประเทศ สาขาคอมพิวเตอร์ธุรกิจ และห้องสมุด |
อาคาร 4 ได้ถูกรื้อถอนไปเนื่องจากตรวจพบรอยร้าวที่อาจก่อให้เกิดอันตราย
ศิษย์เก่าที่มีชื่อเสียง

ฉัตรชัย เพียงอภิชาติ ช่างแต่งหน้าดารา
ดอกต้นชมพูพันธุ์ทิพย์ที่บานและร่วงหล่นในช่วงต้นปี
ธนบัตร 1000 บาท

| (ประเทศไทย) |
| --- | --- |
มูลค่า: 1000.00 บาท
ความกว้าง: 162 มม.
ความสูง: 72 มม.
องค์ประกอบเพื่อความปลอดภัย: ลายน้ำ, ลายเส้นนูน, ภาพซ้อนทับ, ตัวเลขแฝง, อักษรเบรลล์, หมึกพิมพ์พิเศษ, แถบสี, แถบฟอยล์ภาพ 3 มิติ, หมึกพิมพ์พิเศษเรืองแสง, กลุ่มดาวยูไรอัน
วัสดุที่ใช้: กระดาษใยฝ้าย
ปีที่พิมพ์: 2445 – 2486, 2535 – ปัจจุบัน
ด้านหน้า

การออกแบบ: พระบรมฉายาสาทิสลักษณ์ พระบาทสมเด็จพระวชิรเกล้าเจ้าอยู่หัว ในฉลองพระองค์เครื่องแบบทหารอากาศ
วันที่ออกแบบ: 2560
ด้านหลัง

การออกแบบ: พระบรมสาทิสลักษณ์พระบาทสมเด็จพระมหาภูมิพลอดุลยเดชมหาราช บรมนาถบพิตร และพระบรมฉายาสาทิสลักษณ์ครั้นเสด็จพระราชดำเนินเยือนจังหวัดนครพนมทรงรับดอกบัวจากหญิงชรา ตุ้ม จันทนิตย์ พระบรมฉายาสาทิสลักษณ์พระบาทสมเด็จพระวชิรเกล้าเจ้าอยู่หัว และพระบรมฉายาสาทิสลักษณ์ครั้นเสด็จพระราชดำเนินทรงงาน ณ จังหวัดนราธิวาส
วันที่ออกแบบ: 2560
ธนบัตร 1000 บาท (อังกฤษ: 1000 Baht Banknotes) เป็นธนบัตรหมุนเวียนในสกุลเงินบาท เริ่มออกใช้ในประเทศไทยตั้งแต่ พ.ศ. 2445 ในสมัยพระบาทสมเด็จพระจุลจอมเกล้าเจ้าอยู่หัว ธนบัตร 1000 บาทที่ใช้อยู่ในปัจจุบันเป็นธนบัตรไทยแบบที่ 15, 16 และ 17
ธนบัตรรุ่นปัจจุบันและรายละเอียด

ธนบัตรที่มีการใช้หมุนเวียนในปัจจุบันประกอบด้วย ธนบัตรรูปแบบ 15, 16, 17 ซึ่งมีรายละเอียดดังนี้
ธนบัตรรุ่นปัจจุบันและรายละเอียด > แบบ 17

ด้านหน้าของธนบัตร
ด้านหลังของธนบัตร
ด้านหน้า: พระสาทิสลักษณ์พระบาทสมเด็จพระวชิรเกล้าเจ้าอยู่หัว ในฉลองพระองค์เครื่องแบบทหารอากาศ
ด้านหลัง:
ด้านซ้ายมือ:
พระบรมสาทิสลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
พระบรมสาทิสลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ครั้นเสด็จพระราชดำเนินเยือนจังหวัดนครพนมทรงรับดอกบัวจากหญิงชรา ตุ้ม จันทนิตย์
ด้านขวามือ:
พระบรมสาทิสลักษณ์พระบาทสมเด็จพระวชิรเกล้าเจ้าอยู่หัว
พระบรมสาทิสลักษณ์พระบาทสมเด็จพระวชิรเกล้าเจ้าอยู่หัวเสด็จพระราชดำเนินทรงงาน
จ่ายแลก: 28 กรกฎาคม 2561
ธนบัตรรุ่นปัจจุบันและรายละเอียด > แบบ 16

ธนบัตรไทยชนิดราคา 1,000 บาทแบบ 16  ประกาศออกใช้ ณ วันที่ 21 สิงหาคม พ.ศ. 2558
ด้านหน้า : พระบรมฉายาสาทิสลักษณ์ พระบาทสมเด็จพระบรม​ชนกาธิเบศร มหาภูมิพลอดุลยเดชมหาราช​ บรมนาถบพิตร​ ในฉลองพระองค์ครุยมหาจักรีบรมราชวงศ์
ด้านหลัง :
​พระบรมรูปพระบาทสมเด็จพระจุลจอมเกล้าเจ้าอยู่หัว
ภาพพระบรมราชานุสาวรีย์พระบรมรูปทรงม้า ณ ลานพระราชวังดุสิต
ภาพพระที่นั่งอนันตสมาคม
ภาพพระราชกรณียกิจเกี่ยวกับการเลิกทาส
ขนาด: 7.20 x 16.20 เซนติเมตร
สพหรับธนบัตรแบบ 16 รุ่นที่ 3 นั้นวันประกาศออกใช้คือ 17 สิงหาคม พ.ศ. 2559 และ วันจ่ายแลก :  21 สิงหาคม พ.ศ. 2559
ธนบัตรรุ่นปัจจุบันและรายละเอียด > แบบ 15

ธนบัตรไทยชนิดราคา 1000 บาทแบบ 15 รุ่นที่ 1 ประกาศออกใช้ ณ วันที่ 1 พฤศจิกายน พ.ศ. 2542
ด้านหน้า : พระบรมสาทิสลักษณ์ พระบาทสมเด็จพระปรมินทรมหาภูมิพลอดุลยเดช ทรงเครื่องแบบจอมทัพ
ด้านหลัง :
พระบรมฉายาสาสาทิสลักษณ์พระบาทสมเด็จพระปรมินทรมหาภูมิพลอดุลยเดช
ภาพเขื่อนป่าสักชลสิทธิ์
ภาพเกษตรกรรมตามแนวพระราชดำริทฤษฎีใหม่
พระราชดำรัส “เศรษฐกิจแบบพอมีพอกิน แบบพอมีพอกินนั้น หมายความว่าอุ้มชูตัวเองได้ ให้มีพอเพียงกับตัวเอง” - พระบาทสมเด็จพระปรมินทรมหาภูมิพลอดุลยเดช
ขนาด : 7.20 x 16.20 เซนติเมตร
สำหรับธนบัตรแบบ 15 รุ่นที่หนึ่ง วันประกาศออกใช้คือ 1 กันยายน พ.ศ. 2542และ วันจ่ายแลกคือ 1 พฤศจิกายน พ.ศ. 2542
ด้านหน้าของธนบัตร
ด้านหลังของธนบัตร
และสำหรับธนบัตรไทยชนิดราคา 1000 บาทแบบ 15 รุ่นที่ 2 แบบปรับปรุง เพิ่มฟอยล์สีเงินด้านหน้าธนบัตร ประกาศออกใช้ ณ วันที่ 25 พฤศจิกายน พ.ศ. 2548
ด้านหน้า : พระบรมฉายาสาทิสลักษณ์ พระบาทสมเด็จพระปรมินทรมหาภูมิพลอดุลยเดช ทรงเครื่องแบบจอมทัพ
ด้านหลัง : พระบรมฉายาสาสาทิสลักษณ์พระบาทสมเด็จพระปรมินทรมหาภูมิพลอดุลยเดช, ภาพเขื่อนป่าสักชลสิทธิ์ และภาพเกษตรกรรมตามแนวพระราชดำริทฤษฎีใหม่
พระราชดำรัส : “เศรษฐกิจแบบพอมีพอกิน แบบพอมีพอกินนั้น หมายความว่าอุ้มชูตัวเองได้ ให้มีพอเพียงกับตัวเอง” - พระบาทสมเด็จพระปรมินทรมหาภูมิพลอดุลยเดช
ขนาด : 7.20 x 16.20 เซนติเมตร
วันประกาศออกใช้ :  29 กรกฎาคม พ.ศ. 2548
วันจ่ายแลก :  25 พฤศจิกายน พ.ศ. 2548
ธนบัตรรุ่นปัจจุบันและรายละเอียด > แบบ 14

ด้านหน้า : พระฉายาสาทิสลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเครื่องแบบจอมทัพ
ด้านหลัง : พระบรมฉายาสาทิสลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ขณะเสด็จพระราชดำเนินทอดพระเนตรที่สร้างฝายและอ่างเก็บน้ำ ณ บ้านบากง อ.รือเสาะ จ.นราธิวาส
ขนาด : 8.00 x 16.60 เซนติเมตร
เริ่มออกใช้ : 30 มิถุนายน พ.ศ. 2535
วันจ่ายแลก : 10 สิงหาคม พ.ศ. 2535
ธนบัตรรุ่นปัจจุบันและรายละเอียด > แบบ 6 ถึง 13

ธนบัตร 1000 แบบ 9 ได้ถูกสั่งพิมพ์ขึ้นในปี 2492 โดยกระทรวงการคลังอนุมัติให้ธนาคารแห่งประเทศไทยเป็นผู้ดำเนินการจ้างบริษัทโทมัสเดอลารู ประเทศอังกฤษให้ดำเนินการพิมพ์ และบริษัทฯ ได้จัดส่งธนบัตรมายังประเทศไทยเมื่อเดือนกันยายน 2495
ธนาคารแห่งประเทศไทยจึงได้เสนอเรื่องการออกประกาศใช้ไปยังกระทรวงการคลัง แต่เนื่องจากมีกระแสคัดค้านจากหลายฝ่ายซึ่งเกรงว่าอาจจะทำให้เกิดภาวะเงินเฟ้อ และพ่อค้าจะฉวยโอกาสขึ้นราคาสินค้า อันอาจจะส่งผลต่อค่าครองชีพของประชาชน ในที่สุดกระทรวงการคลังจึงมิได้นำธนบัตรชนิดราคา 1000 บาทนี้ออกใช้และได้ทำลายไปเป็นส่วนใหญ่ในภายหลัง
ธนบัตร 1000 บาทนี้เท่าที่พบจะเป็นธนบัตรตัวอย่าง หรือเป็นธนบัตรตัวอย่างทดลองสีซึ่งไม่มีลายเซ็นรัฐมนตรีว่าการกระทรวงการคลังและผู้ว่าการธนาคารแห่งประเทศไทย แต่มีพบบางฉบับที่มีลายเซ็น พลเอก เภา ฯ และ นายเสริม วินิจฉัยกุล จึงถือว่าธนบัตรนี้ก็เป็นธนบัตรตัวอย่างเช่นกัน
ธนบัตรรุ่นปัจจุบันและรายละเอียด > แบบ 5

ด้านหน้า : พระฉายาสาทิสลักษณ์ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบรมมหาราชวัง
ด้านหลัง : วัดพระศรีรัตนศาสดาราม
เริ่มออกใช้ : สมัยรัชกาลที่ 8
ธนบัตรรุ่นปัจจุบันและรายละเอียด > แบบ 4 (โทมัส)

ด้านหน้า : พระฉายาสาทิสลักษณ์ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระปรางค์วัดอรุณราชวราราม
ด้านหลัง : พระที่นั่งอนันตสมาคม
เริ่มออกใช้ : สมัยรัชกาลที่ 8
ธนบัตรรุ่นปัจจุบันและรายละเอียด > แบบ 2

ด้านหน้า : ภาพลายเฟื่องประกอบรัศมี 12 แฉก
ด้านหลัง : ภาพพระราชพิธีพืชมงคลจรดพระนังคัลแรกนาขวัญ
เริ่มออกใช้ : สมัยรัชกาลที่ 6
ธนบัตรรุ่นปัจจุบันและรายละเอียด > แบบ 1

ด้านหน้าของธนบัตร
ด้านหน้า : เป็นธนบัตรที่พิมพ์ด้านหน้าด้านเดียว
ด้านหลัง : เป็นธนบัตรที่พิมพ์ด้านหน้าด้านเดียว
เริ่มออกใช้ : สมัยรัชกาลที่ 5
ธนบัตรรุ่นปัจจุบันและรายละเอียด > ธนบัตรปัจจุบัน

ด้านหน้าของธนบัตร
ด้านหลังของธนบัตร
ธนบัตรไทยชนิดราคา 1000 บาทแบบ 17
ด้านหน้า: พระสาทิสลักษณ์พระบาทสมเด็จพระวชิรเกล้าเจ้าอยู่หัว ในฉลองพระองค์เครื่องแบบทหารอากาศ
ด้านหลัง: พระบรมสาทิสลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระบรมสาทิสลักษณ์พระบาทสมเด็จพระวชิรเกล้าเจ้าอยู่หัว
จ่ายแลก: 28 กรกฎาคม 2561
แมดอชเวซะก้า

นะแมดอชเวซะก้า
แมดอชเวซะก้า (พม่า: မယ်တော် ရွှေစကား, ออกเสียง: [mɛ̀dɔ̀ ʃwè zəɡá]) เป็นหนึ่งในนะหลวง 37 ตนของพม่า พระนางเป็นมเหสีพระองค์หนึ่งของพระเจ้าอูซะนาที่ 2 กษัตริย์พระองค์สุดท้ายแห่งราชวงศ์พุกาม และเป็นพระราชมารดาของชเวซิทิน พระนางสิ้นพระชนม์ด้วยอาการใจสลาย หลังเศร้าโศกต่อชะตาของพระโอรส รูปลักษณ์นะของพระนางเป็นท่านั่งบนแท่น มือขวาวางที่หน้าอก มือซ้ายวางบนตัก
พระเจ้ายโศวรมันที่ 1

พระเจ้ายโศวรรมันที่ 1 หรือเอกสารไทยมักเรียก พระเจ้ายโศวรมันที่ 1 (เขมร: យសោវរ្ម័នទី១ ยโสวรฺมันที ๑, อักษรโรมัน: Yasovarman I; สวรรคต ค.ศ. 910) หรือพระนามหลังสวรรคตว่า บรมศิวโลก (เขมร: បរមឝិវលោក) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 889 – 910
พระนาม

พระนาม "ยโศวรรมัน" แปลว่า ผู้มียศเป็นเกราะ มาจากคำสันสกฤต ยศ แปลว่า ยศ + วรฺมัน แปลว่า ผู้มีเกราะ
พระองค์ทรงได้รับสมัญญาว่า "เสด็จขี้เรื้อน" (ស្តេចគម្លង់ สฺเตจคมฺลง̍; Leper King) เพราะเชื่อกันว่า ประชวรด้วยโรคนี้
พระองค์ทรงได้รับพระนามหลังสวรรคตว่า "บรมศิวโลก" (បរមឝិវលោក) เพราะทรงนับถือพระศิวะ
ต้นพระชนม์

พระเจ้ายโศวรรมันที่ 1 เป็นพระโอรสของพระเจ้าอินทรวรมันที่ 1พระมหากษัตริย์แห่งจักรวรรดิเขมร กับพระนางอินทรเทวี พระองค์เป็นศิษย์ของพราหมณ์วามศิวา (Vamasiva) นักบวชลัทธิเทวราชา ซึ่งเป็นศิษย์ของศิวโสมา (Sivasoma) ผู้มีความสัมพันธ์กับอาทิ ศังกระ (आदि शङ्करः Ādi Śaṅkaraḥ) ปรัชญาเมธีฮินดู
การเถลิงราชสมบัติ

เมื่อพระเจ้าอินทรวรมันที่ 1 พระราชบิดาสวรรคตลง พระเจ้ายโศวรรมันที่ 1 กับพระเชษฐาหรือพระอนุชา ทรงแย่งชิงพระราชบัลลังก์ สงครามยุติด้วยชัยชนะของพระเจ้ายโศวรรมันที่ 1 แต่เพราะพระบิดาเคยรับสั่งห้ามพระเจ้ายโศวรรมันที่ 1 สืบราชสมบัติ ตามที่ปรากฏในจารึกหลายหลัก พระเจ้ายโศวรรมันที่ 1 จึงทรงเลี่ยงการอ้างสิทธิทางพระบิดาซึ่งเป็นเชื้อสายพระเจ้าชัยวรมันที่ 2ผู้สถาปนาพระนคร ไปอ้างสิทธิทางพระมารดาซึ่งเป็นเชื้อสายกษัตริย์แห่งอาณาจักรฟูนันและอาณาจักรเจนละแทน
รัชกาล

เมื่อเสวยราชย์แล้ว ยโศวรรมันที่ 1 ทรงยกทัพไปตีอาณาจักรจามปา ตามความในจารึกที่บันทายฉมาร์ (បន្ទាយឆ្មារ บนฺทายฉฺมาร)
ช่วงปีแรก ๆ แห่งรัชกาล พระองค์ทรงสร้างอาศรมราว 100 แห่งทั่วแว่นแคว้น เพื่อเป็นที่พักกลางทางสำหรับนักบวชและราชวงศ์ ครั้น ค.ศ. 893 พระองค์ทรงเริ่มให้สร้างฝายเรียก "อินทรตฎาก" (ឥន្ទ្រតដាក อินฺทฺรตฎาก) ตามพระดำริของพระบิดา ที่กลางฝาย (ซึ่งปัจจุบันแห้งเหือดสิ้นแล้ว) ทรงให้สร้างวัดชื่อ ปราสาทลอเลย (ប្រាសាទលលៃ)
ต่อมา พระองค์ทรงให้ย้ายพระนครจากหริหราลัย (ហរិហរាល័យ) ไปยังยโศธรปุระ (យសោធរបុរៈ ยโสธรบุระ̤) ที่ซึ่งภายหลังมีโบราณสถานสำคัญจัดตั้งขึ้นมากมาย เช่น นครวัด นักประวัติศาสตร์คาดว่า เหตุที่ทรงให้ย้ายพระนครนั้น เป็นเพราะพระนครเดิมแออัดไปด้วยศาสนสถานที่กษัตริย์พระองค์ก่อน ๆ ทรงสร้างไว้ ด้วยตามประเพณีแล้ว แต่ละพระองค์ทรงจำต้องมีที่ประทับหลังสิ้นพระชนม์เป็นของพระองค์เอง อีกสาเหตุอาจเป็นเพราะพระนครแห่งใหม่อยู่ใกล้แม่น้ำเสียมราฐ ทั้งอยู่กลางทางไปพนมกุเลน (ភ្នំគូលេន ภฺนํคูเลน; "ภูเขาลิ้นจี่") และทะเลสาบเขมร จะได้มีแหล่งน้ำถึงสองแห่ง
ยโศธรปุระมีศูนย์กลางอยู่ที่พนมบาแคง (ភ្នំបាខែង ภฺนํบาแขง) และมีเส้นทางเชื่อมไปยังพระนครเดิม เมื่อทรงตั้งพระนครใหม่แล้ว ทรงให้ขุดฝายขนาดใหญ่ชื่อ "ยโศธรตฎาก" (យឝោធរតដាក) หรือชื่อปัจจุบัน คือ "บารายตะวันออก" (បារាយណ៍ខាងកើត บารายณ์ขางเกีต)
เพราะฉะนั้น ปราสาทลอเลย พนมบาแคง และบารายตะวันออก จึงเป็นอนุสรณ์แห่งกษัตริย์พระองค์นี้
ในรัชสมัยยโศวรรมันที่ 1 ยังมีการสร้างปราสาทที่สำคัญอีกสองแห่งที่ยโศธรปุระ คือ พนมโกรม (ភ្នំក្រោម ภฺนํโกฺรม) กับพนมบูก (ភ្នំបូក ภฺนํบูก)
การสวรรคต

ยโศวรรมันที่ 1 เสด็จสวรรคตใน ค.ศ. 910
พงศาวลี

พระชายาพระองค์หนึ่งของยโศวรรมันที่ 1 เป็นพระพี่นางหรือพระน้องนางของชัยวรรมันที่ 4 พระมหากษัตริย์เขมร พระชายาพระองค์นี้มีพระโอรสสองพระองค์กับยโศวรรมันที่ 1 คือ อีสานวรรมันที่ 2 และหรรษวรรมันที่ 1
บรรณานุกรม

Coedes, George. The Indianized States of Southeast Asia. East-West Center Press 1968.
Higham, Charles. The Civilization of Angkor.  University of California Press 2001.
Briggs, Lawrence Palmer. The Ancient Khmer Empire. Transactions of the American Philosophical Society 1951.
| ก่อนหน้า |  | พระเจ้ายโศวรมันที่ 1 |  | ถัดไป |
| --- | --- | --- | --- | --- |
| พระเจ้าอินทรวรรมันที่ 1 |  |   พระมหากษัตริย์แห่งจักรวรรดิเขมร  (ค.ศ. 889–910) |  | พระเจ้าหรรษวรรมันที่ 1 |
เขมชาติ บุณยรัตพันธุ์

| เขมชาติ บุณยรัตพันธุ์ม> ว.ม., ป.ช. |
| --- | --- |


รัฐมนตรีว่าการกระทรวงยุติธรรม
ดำรงตำแหน่ง 11 มกราคม 2494 – 6 ธันวาคม 2494
นายกรัฐมนตรี: จอมพล แปลก พิบูลสงคราม
ก่อนหน้า: เลียง ไชยกาล
ถัดไป: พระนิติธารณ์พิเศษ (ชุบ มัธยมจันทร์)
 
ข้อมูลส่วนบุคคล
เกิด: 8 มกราคม พ.ศ. 2455 อำเภอสุวรรณภูมิ จังหวัดร้อยเอ็ด
เสียชีวิต: 26 กุมภาพันธ์ พ.ศ. 2538
พรรคการเมือง: ประชาชน

เขมชาติ บุณยรัตพันธุ์ เป็นอดีตรัฐมนตรีว่าการกระทรวงยุติธรรม  เป็นรัฐมนตรีช่วยว่าการกระทรวงการต่างประเทศ เป็นรัฐมนตรีที่ไม่ได้ประจำกระทรวง ในรัฐบาลจอมพล ป.พิบูลสงคราม 5 สมัย และเป็นสมาชิกสภาผู้แทนราษฎรจังหวัดร้อยเอ็ด 3 สมัย และเป็นสมาชิกสภาผู้แทนราษฎร  ประเภทที่ 2 ในสภาผู้แทนราษฎรไทย ชุดที่ 7 และเขาป็นหนึ่งในคณะผู้ทำการรัฐประหารในประเทศไทย พ.ศ. 2490 และเป็นผู้ตรวจร่างรัฐธรรมนูญฉบับชั่วคราวใช้บังคับในขณะนั้น
ประวัติ

เขมชาติ เป็นบุตรคนที่ 4 ของพระสุขุมวินิจฉัย (สมุจย์ บุณยรัตพันธุ์) เกิดเมื่อปี พ.ศ. 2455 ที่จังหวัดร้อยเอ็ด เป็นอดีตทูตไทยประจำอาร์เจนตินา เขาสำเร็จการศึกษาจากโรงเรียนเทพศิรินทร์
การเมือง

เขมชาติ บุณยรัตพันธุ์ ได้ลงสมัครและได้รับเลือกตั้งเป็นสมาชิกสภาผู้แทนราษฎรจังหวัดร้อยเอ็ด ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 เป็นสมัยแรก และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491
เขมชาติ บุณยรัตพันธุ์ ได้รับแต่งตั้งเป็นรัฐมนตรีที่ไม่ได้ประจำกระทรวง ในรัฐบาลจอมพล ป.พิบูลสงคราม (ครม.21) พ.ศ. 2491 ต่อมาในปี พ.ศ. 2492 เป็นรัฐมนตรีช่วยว่าการกระทรวงยุติธรรม และได้ปรับไปรับตำแหน่งรัฐมนตรีว่าการกระทรวงยุติธรรม ในรัฐบาลเดิม (ครม.22) และรัฐบาลชุดต่อมา ภายใต้การนำของอมพล ป.พิบูลสงคราม (ครม.23)
เขาได้รับแต่งตั้งเป็นรัฐมนตรีที่ไม่ได้ประจำกระทรวง ในรัฐบาลจอมพล ป.พิบูลสงคราม อีกสมัย (ครม.24) เป็นสมาชิกสภาผู้แทนราษฎร ประเภทที่ 2 ในสภาผู้แทนราษฎรไทย ชุดที่ 6 และชุดที่ 7 เมื่อปี พ.ศ. 2494 ในปีต่อมาเขาได้รับแต่งตั้งเป็นรัฐมนตรีช่วยว่าการกระทรวงการต่างประเทศ
เมื่อปี พ.ศ. 2511 เขาได้ร่วมจัดตั้งพรรคการเมืองกับ นายเลียง ไชยกาล ชื่อ "พรรคประชาชน โดยเขารับตำแหน่งเลขาธิการพรรค
เครื่องราชอิสริยาภรณ์

พ.ศ. 2496 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2495 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2497 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
เราเป็นคนเลือกเอง

| "เราเป็นคนเลือกเอง"> เพลงโดยซิลลี่ ฟูลส์.จากอัลบั้มThe One |
| --- | --- |
วางจำหน่าย: 12 มีนาคม พ.ศ. 2551
แนวเพลง: อัลเทอร์เนทีฟเมทัล
ความยาว: 4:26
ค่ายเพลง: ไพเรท เรคคอร์ด (อาร์.เอส.)
ผู้ประพันธ์เพลง: เบนจามิน จุง ทัฟเนล
 
มิวสิกวิดีโอ
"เราเป็นคนเลือกเอง" ที่ยูทูบ
 
"เราเป็นคนเลือกเอง" เป็นซิงเกิลแรกและเพลงที่ 2 ของวงดนตรีซิลลี่ ฟูลส์ จากสตูดิโออัลบั้มที่ 6 เดอะวัน ประพันธ์เนื้อร้องและแต่งทำนองโดย เบนจามิน จุง ทัฟเนล และเรียบเรียงโดย ซิลลี่ ฟูลส์
การตอบรับ

เพลง "เราเป็นคนเลือกเอง" ได้คว้าอันดับสูงสุดที่ 14 จากการจัดอันดับของ แฟต 104.5 ในชาร์ตของ 104.5 เอฟเอ็ม แฟตเรดิโอ ท็อป 20 ชาร์ต ประจำวันที่ 20 เมษายน พ.ศ. 2551
การตอบรับ > ชาร์ต

| ชาร์ต (พ> ศ. 2551) | อันดับสูงสุด |
| --- | --- |
104.5 เอฟเอ็ม แฟตเรดิโอ ท็อป 20 ชาร์ต: 3
104.5 เอฟเอ็ม แฟตเรดิโอ ท็อป 100 ออฟเยียร์ 2008: 69
94.5 แม็กซ์ ชาร์ตท็อป 20: 14
รางวัล

รางวัลมิวสิกวิดีโอยอดเยี่ยมสุดซี้ดประจำปี (SEED MUSIC VIDEO OF THE YEAR) จาก เพลงเราเป็นคนเลือกเอง